Ռըզա բեյը վայր իջավ տանը հակառակ կողմից և շրջանցեց կառքը։ Նա հպարտ տեսք ուներ իր սպիտակ կոստյումով։ Բույուկ խանումը մտածեց, որ նա իր հորն էր նման, սակայն ավելի նրբագեղ էր։ Սաֆիյեն անհանգստացավ, համարելով, որ նա լարված էր։ Մակբուլեն թեթևություն զգաց։ Նա վախենում էր սկեսրոջ փոփոխական տրամադրությունից, և Ռըզա բեյի ներկայությունը նրան ապահովության զգացում էր պարգևում։ Հիանալով իր տղամարդու առնական քայլվածքով՝ Լեյլան դողաց, և ցանկության հուրը տարածվեց նրա մարմնով։